Joseph Eyschen (Politiker)

De Joseph ("Josy") Eyschen, gebuer de 15. Mäerz 1931 an der Stad Lëtzebuerg, an och do den 10. Februar  2025 gestuerwen, war e lëtzebuergeschen Dokter a Politiker (DP) Glenn Schwaller: "Früherer DP-Politiker Josy Eyschen gestorben." wort.lu, 12.02.2025; Roy Grotz: Dr. Josy Eyschen am Alter vun 93 Joer gestuerwen. rtl.lu, 12.02.2025.Mensch, Arzt und Politiker. Josy Eyschen (93), Begründer des Dialysedienstes in Esch verstorben. Tageblatt, Nr. 37, 13. Februar 2025, S. 18.Früherer DP-Politiker Josy Eyschen gestorben. Luxemburger Wort, Nr. 37, 13. Februar 2025, S. 8.

De Josy Eyschen war dat eelst vu véier Kanner. Hien huet zu Paräis, Léiwen a Cleveland Medezin studéiert, wou e sech op Urologie spezialiséiert huet. Dono huet hien am Escher Spidol geschafft, an huet do d'Dialys-Statioun opgebaut.

1969 gouf hie Member vun der DP. Bei de Chamberwale vum 26. Mee 1974 a vum 10. Juni 1979 huet hien op der Süd-Lëscht fir d'DP kandidéiert a gouf an d'Chamber gewielt. Dono war hien nach zweemol Kandidat, ouni awer gewielt ze ginn. Vun 1982 bis 1987 a vun 1990 bis 1993 war hie Member vum Escher Gemengerot.

De Josy Eyschen war bestuet an hat zwee Kanner.

 Kuckt och 
 Lëscht vun de lëtzebuergesche Politiker

Kategorie:Gebuer 1931
Kategorie:Gestuerwen 2025
Kategorie:Lëtzebuergesch Dokteren
Kategorie:Lëtzebuergesch Deputéiert